CELEX: 32022R0056
Language: et
Date: 2022-01-14 00:00:00
Title: Komisjoni rakendusmäärus (EL) 2022/56, 14. jaanuar 2022, millega muudetakse rakendusmäärust (EL) 2018/921, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist Hiina Rahvavabariigist pärit viinhappe impordi suhtes lõplik dumpinguvastane tollimaks

17.1.2022   
               
               
                  ET
               
               
                  Euroopa Liidu Teataja
               
               
                  L 10/13
               
            
         KOMISJONI RAKENDUSMÄÄRUS (EL) 2022/56,
         14. jaanuar 2022,
         millega muudetakse rakendusmäärust (EL) 2018/921, millega kehtestatakse pärast Euroopa Parlamendi ja nõukogu määruse (EL) 2016/1036 artikli 11 lõike 2 kohast aegumise läbivaatamist Hiina Rahvavabariigist pärit viinhappe impordi suhtes lõplik dumpinguvastane tollimaks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed, (1) eriti selle artiklit 14 lõiget 1,
         ning arvestades järgmist:
         
                     (1)
                  
                  
                     Hiina Rahvavabariigist pärit viinhappe importimise suhtes kohaldatakse lõplikke dumpinguvastaseid tollimakse, mis on kehtestatud komisjoni rakendusmäärusega (EL) 2018/921 (2).
                  
               
                     (2)
                  
                  
                     Äriühing Ninghai Organic Chemical Factory, TARICi (3) lisakood A689, kelle suhtes kohaldatakse individuaalset dumpinguvastast tollimaksumäära 8,3 %, teatas komisjonile 3. juunil 2021, et ta on muutnud oma nime, mis on nüüd Ningbo Jinzhan Biotechnology Co., Ltd.
                  
               
                     (3)
                  
                  
                     See äriühing palus komisjonil kinnitada, et nimemuutus ei mõjuta tema õigust individuaalsele dumpinguvastasele tollimaksule, mida tema suhtes eelmise nime all kohaldati.
                  
               
                     (4)
                  
                  
                     Komisjon vaatas saadud teabe läbi ja jõudis järeldusele, et nimemuutus on asjaomastes ametiasutustes nõuetekohaselt registreeritud ning uusi suhteid teiste äriühingurühmadega, mida komisjon ei ole uurinud, pole selle tagajärjel loodud.
                  
               
                     (5)
                  
                  
                     Seega ei mõjuta nimemuutus rakendusmääruse (EL) 2018/921 järeldusi ega eelkõige äriühingu suhtes kohaldatava dumpinguvastase tollimaksu määra.
                  
               
                     (6)
                  
                  
                     Toimikus sisalduvad tõendid kinnitasid ka, et nimemuutust kohaldati alates 16. maist 2019, kuna Ninghai maakonna turujärelevalve- ja haldusbüroo registreeris muudatuse sellel päeval. Nimemuutus peaks seega jõustuma alates nimetatud kuupäevast.
                  
               
                     (7)
                  
                  
                     Võttes arvesse eelmises põhjenduses esitatud kaalutlusi, pidas komisjon asjakohaseks muuta rakendusmäärust (EL) 2018/921, et võtta arvesse selle äriühingu muutunud nime, kellele oli varem määratud TARICi lisakood A689.
                  
               
                     (8)
                  
                  
                     Käesoleva määrusega ettenähtud meetmed on kooskõlas määruse (EL) 2016/1036 artikli 15 lõike 1 alusel loodud komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Rakendusmääruse (EL) 2018/921 artikli 1 lõiget 2 muudetakse järgmiselt:
               
                  
                              „Ninghai Organic Chemical Factory, Ninghai
                           
                           
                              A689“
                           
                        
               asendatakse järgmisega:
               
                  
                              „Ningbo Jinzhan Biotechnology Co., Ltd., Ninghai
                           
                           
                              A689“
                           
                        
            
            
               2.   Äriühingu Ningbo Jinzhan Biotechnology Co., Ltd. valmistatud toodete impordilt tasutud lõplik tollimaks, mis ületab rakendusmääruse (EL) 2018/921 artikli 1 lõikes 2 Ninghai Organic Chemical Factory suhtes kehtestatud dumpinguvastast tollimaksu, makstakse tagasi või seda vähendatakse kooskõlas kohaldatavate tollialaste õigusaktidega.
            
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 14. jaanuar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 176, 30.6.2016, lk 21.
         
            (2)  ELT L 164, 29.6.2018, lk 14.
         
            (3)  Euroopa Liidu integreeritud tariifistik.